**Районна избирателна комисия Добрич**

**ПРОТОКОЛ**
№ 1-ПВР/НС от 26.09.2021г.

Днес 26.09.2021г. в град Добрич се проведе заседание на РИК Добрич

На заседанието ПРИСЪСТВАХА:

|  |  |
| --- | --- |
| ПРЕДСЕДАТЕЛ: | Цонка Георгиева Велкова |
| ЗАМ.-ПРЕДСЕДАТЕЛ: | Диана Илиева Далакманска |
| ЗАМ.-ПРЕДСЕДАТЕЛ: | Диляна Данаилова Василева |
| СЕКРЕТАР: | Мелекбер Мустафа Абил |
| ЧЛЕНОВЕ: | Бранимир Димитров Вълчанов |
|   | Петя Райнова Карагеоргиева |
|   | Димчо Илиев Илиев |
|   |  |
|   | Галина Славкова Тодорова |
|   | Руслава Ганчева Гаврилова |
|   | Живко Пенев Желязков |
|  | Наджие Али Адем |
|  | Явор Минев Георгиев |

ОТСЪСТВА: Александрина Богомилова Желязкова

Заседанието беше открито в 17:30 часа и председателствано от Председателя на РИК - Добрич, Цонка Велкова.

Същият предложи заседанието да се проведе при следния дневен ред:

1. Входящата кореспонденция
2. Номерация на решенията на Районна избирателна комисия – Добрич, място и начин на обявяването им при произвеждането на изборите за президент и вицепрезидент на републиката и за народни представители на 14 ноември 2021 г.
3. Определяне на адрес и приемно време на Районна избирателна комисия – Добрич в изборите за президент и вицепрезидент на републиката и за народни представители на 14 ноември 2021 г.
4. Печат на Районна избирателна комисия в Осми изборен район – Добрички в изборите за президент и вицепрезидент на републиката и за народни представители на 14 ноември 2021г.
5. Назначаване на специалисти за подпомагане дейността на РИК - Добрич при произвеждане на изборите за президент и вицепрезидент на републиката и за народни представители на 14 ноември 2021 г.
6. Избор на говорител на Районна избирателна комисия в Осми изборен район – Добрички при произвеждане на изборите за президент и вицепрезидент на републиката и за народни представители на 14 ноември 2021 г.
7. Срок за подаване на документи за регистрация на инициативни комитети в РИК за участие в изборите за народни представители на 14 ноември 2021 г.
8. Определяне на срок, условия и ред за подаване на документи за регистрация на кандидатски листи на партии, коалиции и независими кандидати в изборите за народни представители на 14 ноември 2021 г.
9. Приемане на „Политика за поверителност и защита на личните данни, събирани, обработвани, съхранявани и предоставяни на и от Районна избирателна комисия Осми изборен район –Добрички във връзка с произвеждане на изборите за президент и вицепрезидент на републиката и за народни представители на 14 ноември 2021 г.
10. Утвърждаване на списък на членове, чиито постоянен и настоящ адрес не са в населеното място съгласно Решение №542-ПВР/НС от 16.09.2021г. на ЦИК.
11. Разни

**По точка първа от дневния ред :**

Входящата кореспонденция бе докладвана от секретаря – Мелекбер Абил

**По точка втора от дневния ред :**

Председателят на РИК Добрич Цонка Велкова предложи за разглеждане номерацията на решенията на Районна избирателна комисия – Добрич, мястото и начина на обявяването им при произвеждането на изборите за президент и вицепрезидент на републиката и за народни представители на 14 ноември 2021 г.

След направени разисквания и констатации и на основание чл. 72, ал. 2 от ИК , Районната избирателна комисия в Осми изборен район – Добрички,

**РЕШИ:**

1. Взетите от комисията решения, относно произвеждане на изборите за президент и вицепрезидент на републиката и за народни представители на 14 ноември 2021 г. имат единна последователна номерация с арабски цифри, като след съответната цифра се поставя тире и абревиатура ПВР, НС или ПВР/НС.

 2. Решенията на комисията се обявяват на Информационно табло от лявата страна на централния вход на Областна администрация на Област Добрич с адрес: гр. Добрич, ул. „Независимост“ №5 сградата, в която се помещава. Таблото се обозначава с надпис: „ИНФОРМАЦИОННО ТАБЛО“ на Районна избирателна комисия – Добрич.

3. Районна избирателна комисия – Добрич обявява решенията си незабавно след приемането им чрез поставяне на таблото по т. 2 и чрез публикуване на интернет страницата си. На екземплярите от решенията, които се обявяват, се отбелязват датата и часът на поставянето им. Екземплярите от обявените решения се свалят не по-рано от три дни от поставянето, като върху тях се отбелязва датата и часът на свалянето. Поставянето и свалянето се удостоверяват с подписите на най-малко двама от членовете на комисията, предложени от различни партии и коалиции. Свалените екземпляри се съхраняват в архива на комисията.

4. Срокът за обжалване на решенията на РИК - Добрич започва да тече от по-късното по ред обявяване/публикуване.

Гласували: 12 членове на РИК:

за: Цонка Георгиева Велкова, Диана Илиева Далакманска, Диляна Данаилова Василева, Мелекбер Мустафа Абил, Бранимир Димитров Вълчанов, Петя Райнова Карагеоргиева, Димчо Илиев Илиев, Галина Славкова Тодорова, Руслава Ганчева Гаврилова, Живко Пенев Желязков, Наджие Али Адем, Явор Минев Георгиев

против: няма

**По точка трета от дневния ред :**

Председателят Цонка Велкова предложи адрес и приемно време на Районна избирателна комисия – Добрич в изборите за президент и вицепрезидент на републиката и за народни представители на 14 ноември 2021 г.

След направени разисквания и констатации, и на основание чл.72, ал.1, т.1 от ИК, Районната избирателна комисия в Осми изборен район - Добрички

**РЕШИ:**

1. Определя седалище и адрес за кореспонденция на РИК - Добрич:

9300, гр. Добрич, ул.  „Независимост“ № 5 - сградата на Областна администрация

1. Приемното време на комисията е всеки календарен ден от 09:00 часа до 17:00 часа.

Гласували: 12 членове на РИК:

за: Цонка Георгиева Велкова, Диана Илиева Далакманска, Диляна Данаилова Василева, Мелекбер Мустафа Абил, Бранимир Димитров Вълчанов, Петя Райнова Карагеоргиева, Димчо Илиев Илиев, Галина Славкова Тодорова, Руслава Ганчева Гаврилова, Живко Пенев Желязков, Наджие Али Адем, Явор Минев Георгиев

против: няма

**По точка четвърта от дневния ред :**

Председателят Цонка Велкова предложи да се маркират печатите Районна избирателна комисия в Осми изборен район – Добрички в изборите за президент и вицепрезидент на републиката и за народни представители на 14 ноември 2021 г.

След направени разисквания и констатации, и на основание чл. 72, ал. 1 ИК и Решение №567-ПВР/НС/21.09.2021г. на ЦИК, Районната избирателна комисия в Осми изборен район – Добрички,

**РЕШИ:**

1. Печатът на Районните избирателни комисии е кръгъл с един пръстен. Във вътрешния кръг се изписва текстът „РИК“, наименованието и номерът на района. В пръстена се изписва текстът „Избори ПВР НС 2021“.
2. Районна избирателна комисия Добрич има 3 /три/ броя печати.
3. РИК - Добрич, определи Явор Минев Георгиев заедно с председателя на комисията Цонка Велкова да извършат маркиране на печатите по уникален начин, за което да се състави отделен протокол, съдържащ най-малко 3 /три/ отпечатъка от всеки от маркираните печати.

Гласували: 12 членове на РИК:

за: Цонка Георгиева Велкова, Диана Илиева Далакманска, Диляна Данаилова Василева, Мелекбер Мустафа Абил, Бранимир Димитров Вълчанов, Петя Райнова Карагеоргиева, Димчо Илиев Илиев, Галина Славкова Тодорова, Руслава Ганчева Гаврилова, Живко Пенев Желязков, Наджие Али Адем, Явор Минев Георгиев

против: няма

**По точка пета от дневния ред :**

Председателят Цонка Велкова предложи създаване и назначаване на работна група от специалисти за подпомагане дейността на РИК - Добрич при произвеждане на изборите за президент и вицепрезидент на републиката и за народни представители на 14 ноември 2021 г.

След направени разисквания и констатации, и на основание чл.63 от ИК и Решение № 542-ПВР/НС/ 16.09.2021г. на ЦИК, РИК - Добрички,

**РЕШИ:**

1. Одобрява следния брой специалисти, както следва:
	* 3 (трима) специалист – експерти;
	* 5 (петима) специалист - технически сътрудници.
2. Назначава за специалист - експерти:
	1. Виолета Йорданова Илиева, ЕГН .................. за специалист-експерт, който да подпомага дейността на РИК;
	2. Константин Минчев Кондов, ЕГН .................. за специалист-експерт, който да подпомага дейността на РИК;
	3. Вилионора Андриянова Велкова, ЕГН .................. за специалист-експерт, който да подпомага дейността на РИК;
3. Назначава за специалист- технически сътрудници:
	1. Полина Антонова Тончева, ЕГН ................ за специалист-технически сътрудник, който да подпомага дейността на РИК;
	2. Рая Ивайлова Цанкова, ЕГН ................ за специалист-технически сътрудник, който да подпомага дейността на РИК;
4. Предлага на Областния управител с посочените по-горе лица да бъдат сключени граждански договори, считано от 26.09.2021г. до 14 /четиринадесет дни/  от  произвеждане на избори за президент и вицепрезидент на републиката и за народни представители на 14 ноември 2021 г. - 28 ноември 2021 г., съответно – 5 декември 2021 г.

Препис от решението да се изпрати на Областния управител на Област с административен център гр. Добрич за сключване на договори с назначените лица.

Гласували: 12 членове на РИК:

за: Цонка Георгиева Велкова, Диана Илиева Далакманска, Диляна Данаилова Василева, Мелекбер Мустафа Абил, Бранимир Димитров Вълчанов, Петя Райнова Карагеоргиева, Димчо Илиев Илиев, Галина Славкова Тодорова, Руслава Ганчева Гаврилова, Живко Пенев Желязков, Наджие Али Адем, Явор Минев Георгиев

против: няма

**По точка шеста от дневния ред :**

Председателят Цонка Велкова предложи за разглеждане избор на говорител на Районна избирателна комисия в Осми изборен район – Добрички

Предвид необходимостта от избор на говорител и на основание разпоредбите на Изборния кодекс, Районна избирателна комисия в Осми изборен район – Добрички,

**Р Е Ш И:**

ИЗБИРА за говорител на Районна избирателна комисия в Осми изборен район – Добрички Цонка Велкова- председател на РИК.

При отсъствие и/или при невъзможност, функциите на говорител се поемат от Мелекбер Абил –секретар на РИК.

Гласували: 12 членове на РИК:

за: Цонка Георгиева Велкова, Диана Илиева Далакманска, Диляна Данаилова Василева, Мелекбер Мустафа Абил, Бранимир Димитров Вълчанов, Петя Райнова Карагеоргиева, Димчо Илиев Илиев, Галина Славкова Тодорова, Руслава Ганчева Гаврилова, Живко Пенев Желязков, Наджие Али Адем, Явор Минев Георгиев

против: няма

**По точка седма от дневния ред :**

Председателят Цонка Велкова предложи за разглеждане срок за подаване на документи за регистрация на инициативни комитети в РИК за участие в изборите за народни представители на 14 ноември 2021 г.

На основание чл. 70, ал.4 от ИК и във връзка с чл.72, ал. 1, т. 7 и 11, чл. 153, ал. 1 от ИК и Решение №571-НС/21.09.2021г. на Централната избирателна комисия, Районна избирателна комисия в Осми изборен район – Добрички

**Р Е Ш И:**

1. Началният срок за подаване на заявления за регистрация на инициативен комитет за участие в изборите за Народно събрание, насрочени за 14 ноември 2021г. е 27.09.2021г. - 09:00 ч.

2. Крайният срок за подаване на заявления за регистрация на инициативен комитет за участие в изборите за Народно събрание, насрочени за 14 ноември 2021г. е 04.10.2021 г. - 17:00 ч.

3. Заявленията за регистрация на инициативен комитет за участие в изборите за Народно събрание, се приемат всеки календарен ден от 9:00 до 17:00 часа в сроковете по т.1 и т.2 от настоящото решение.

4. Към заявлението ([**Приложение №66-НС**](https://rik24.cik.bg/upload/157150/Prilojenie%2BN%2B58-%D0%9D%D0%A1-Zayavlenie%2Bregistracia%2BIK%2Bv%2BRIK-chl%2B152%2Bchl%2B153%2Bal%2B1%2B%281%29.doc)) се прилагат:

а) решение за създаване на инициативния комитет и решение за определяне на лицето, което да го представлява;

б) списък на членовете на инициативния комитет, представен на хартиен и електронен носител;

в) нотариално заверени образци от подписите на лицата, участващи в инициативния комитет;

г) декларация по образец (**Приложение № 69-НС от изборните книжа**), подписана от всеки член на инициативния комитет, че отговаря на изискванията на чл. 243 ИК и че няма да обработва и предоставя личните данни на включените в списъка за подкрепа на независимия кандидат лица за други цели, освен предвидените в ИК;

д) банков документ за внесен депозит  по чл.129, ал. 1, т. 2 ИК;

е) удостоверение за банкова сметка на името на лицето, представляващо инициативния комитет, която ще обслужва само предизборната кампания ;

ж) имената и длъжностите на лицата, които ще отговарят за приходите, разходите и счетоводната отчетност на инициативния комитет, свързани с предизборната кампания.

 5. Когато при проверка на представените документи се установят непълноти или несъответствия, Районна избирателна комисия в Осми изборен район – Добрички дава незабавно указания за отстраняването им в срок до три дни от съобщаването, но не по-късно от крайния срок за регистрация - 17:00 ч. на 04.10.2021 г.

Гласували: 12 членове на РИК:

за: Цонка Георгиева Велкова, Диана Илиева Далакманска, Диляна Данаилова Василева, Мелекбер Мустафа Абил, Бранимир Димитров Вълчанов, Петя Райнова Карагеоргиева, Димчо Илиев Илиев, Галина Славкова Тодорова, Руслава Ганчева Гаврилова, Живко Пенев Желязков, Наджие Али Адем, Явор Минев Георгиев

против: няма

**По точка осма от дневния ред :**

Председателят Цонка Велкова предложи за разглеждане и определяне на срок, условия и ред за подаване на документи за регистрация на кандидатски листи на партии, коалиции и независими кандидати в изборите за народни представители на 14 ноември 2021 г.

На основание чл. 72, ал. 1, т. 8 от ИК, чл. 255 и във връзка с чл. 257 от ИК и Решение № 579-НС от 23.09.2021г. на ЦИК, Районна избирателна комисия в Осми изборен район - Добрички

**Р Е Ш И:**

1. Началният срок за подаване на предложения за регистрация на кандидатски листи на партии, коалиции и независими кандидати за участие в изборите за Народно събрание, насрочени за 14 ноември 2021г. е 30.09.2021 г. - 09:00 ч.

2. Крайният срок за подаване на предложения за регистрация на кандидатски листи на партии, коалиции и независими кандидати за участие в изборите за Народно събрание, насрочени за 14 ноември 2021г. е 12.10.2021 г. - 17:00 ч.

3. Предложенията за регистрация на кандидатски листи на партии, коалиции и независими кандидати за участие в изборите за Народно събрание, насрочени за 14 ноември 2021г., се приемат всеки календарен ден от 9:00 до 17:00 часа в сроковете по т.1 и т.2 от настоящото решение.

4. Към предложението ([**Приложение №73-НС**](../%D0%98%D0%B7%D0%B1%D0%BE%D1%80%D0%BD%D0%B8%20%D0%BA%D0%BD%D0%B8%D0%B6%D0%B0/Prilozenie%20N%2073-%D0%9D%D0%A1-Predl.%20partia%20kandidati%20v%20RIK-chl%20255%20al%201-.doc)**)**, подписано от лицата, представляващи партията или коалицията, или от изрично упълномощени от тях лица се прилага:

а) заявление – декларация  по чл. 255, ал. 1, т. 3 ИК от всеки кандидат, че е съгласен да бъде регистриран от предложилата го партия или коалиция, че отговаря на условията по чл. 65, ал. 1 от Конституцията и по чл. 254, ал. 1 ИК, че е предложен за регистриране само от една партия или коалиция , както и че отговаря на изискванията на чл. 3, ал. 3 ИК **(**[**Приложение № 78-НС**](../%D0%98%D0%B7%D0%B1%D0%BE%D1%80%D0%BD%D0%B8%20%D0%BA%D0%BD%D0%B8%D0%B6%D0%B0/Prilozenie%2BN%2B78-%D0%9D%D0%A1-Zaivlenie-suglasie%2Bkandidat%2B-%2Bchl%2B255%2Bal%2B1%2Bt%2B3-%D0%A1%D0%A1.doc) **от изборните книжа)**;

б) пълномощно от лицата, упълномощени да представляват партията или коалицията пред РИК в случаите, когато документите се подписват или подават от упълномощени лица.

в) Предложението, следва да се представи и на технически носител в Excel формат.

 5. Към предложението ([**Приложение №74-НС**](../%D0%98%D0%B7%D0%B1%D0%BE%D1%80%D0%BD%D0%B8%20%D0%BA%D0%BD%D0%B8%D0%B6%D0%B0/Prilozenie%20N%2074-%D0%9D%D0%A1-Predl.%20IK%20kandidati%20v%20RIK%20ch%20255%20al%201%20t%202-%D0%A1%D0%A1.doc)) от инициативен комитет за регистрация на независим кандидат за народен представител в изборите за народни представители на 14 ноември 2021 г. се прилагат:

а) списък с имената, единния граждански номер, постоянния адрес и саморъчен подпис на най-малко едно на сто, но не повече от 1000 избиратели с постоянен адрес на територията на изборния район, подкрепящи регистрацията на независимия кандидат. Подписите се полагат пред член на инициативния комитет (Приложение № 80-НС от изборните книжа). Членът на инициативния комитет, пред когото избирателят е положил подписа си в списъка, обработва и предоставя личните данни на избирателите при спазване на изискванията на Закона за защита на личните данни и носи отговорност като администратор на лични данни по смисъла на чл. 4, т. 7 от Регламент (ЕС) 2016/679. . Списъкът се представя и в [структуриран електронен вид на технически носител](../%D0%98%D0%B7%D0%B1%D0%BE%D1%80%D0%BD%D0%B8%20%D0%BA%D0%BD%D0%B8%D0%B6%D0%B0/%D0%9F%D1%80%D0%B8%D0%BB%D0%BE%D0%B6%D0%B5%D0%BD%D0%B8%D0%B5%20%E2%84%96%201%20%D0%BA%D1%8A%D0%BC%20%D0%A0%D0%B5%D1%88%D0%B5%D0%BD%D0%B8%D0%B5%20%E2%84%96%2032-%D0%9D%D0%A1%20%D0%BE%D1%82%2018%20%D0%BC%D0%B0%D0%B9%202021%20%D0%B3.%20%283%29.xlsm), определен с [Решение №553-НС от 17.09.2021 г. на ЦИК](https://www.cik.bg/bg/decisions/32/2021-05-18).

б) заявление-декларация по чл. 255, ал. 1, т. 3 ИК от независимия кандидат, че е съгласен да бъде регистриран от предложилия го инициативен комитет, че отговаря на условията по чл. 65, ал. 1 от Конституцията и по чл. 254, ал. 4 ИК, че е предложен за регистриране само от един инициативен комитет и само в един изборен район, както и че отговаря на изискванията на чл. 3, ал. 3 ИК. **(**[**Приложение № 78-НС**](../%D0%98%D0%B7%D0%B1%D0%BE%D1%80%D0%BD%D0%B8%20%D0%BA%D0%BD%D0%B8%D0%B6%D0%B0/Prilozenie%2BN%2B78-%D0%9D%D0%A1-Zaivlenie-suglasie%2Bkandidat%2B-%2Bchl%2B255%2Bal%2B1%2Bt%2B3-%D0%A1%D0%A1.doc) **от изборните книжа)**.

в) Предложението се подписва от представляващото инициативния комитет лице и се подава лично или чрез изрично писмено упълномощено лице.

**По точка девета от дневния ред :**

Председателят Цонка Велкова предложи за разглеждане приемане на „Политика за поверителност и защита на личните данни, събирани, обработвани, съхранявани и предоставяни на и от Районна избирателна комисия Осми изборен район –Добрички във връзка с произвеждане на изборите за президент и вицепрезидент на републиката и за народни представители на 14 ноември 2021 г.

На основание Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО („Регламент (ЕС) 2016/679”), чл. 72, ал. 1, т. 1 от Изборния кодекс, при спазване на специфичните правила, установени в Закона за защита на личните данни и Указанията на ЦИК, Районната избирателна комисия в Осми изборен район – Добрички

**РЕШИ:**

Приема „Политика за поверителност и защита на личните данни, събирани, обработвани, съхранявани и предоставяни на и от РИК - Добрич при произвеждане на изборите за народни представители, съгласно **Приложение № 1** – неразделна част от настоящото решение.

Гласували: 12 членове на РИК:

за: Цонка Георгиева Велкова, Диана Илиева Далакманска, Диляна Данаилова Василева, Мелекбер Мустафа Абил, Бранимир Димитров Вълчанов, Петя Райнова Карагеоргиева, Димчо Илиев Илиев, Галина Славкова Тодорова, Руслава Ганчева Гаврилова, Живко Пенев Желязков, Наджие Али Адем, Явор Минев Георгиев

против: няма

**По точка десета от дневния ред :**

Председателят Цонка Велкова предложи за разглеждане утвърждаване на списък на членове, чиито постоянен и настоящ адрес не са в населеното място съгласно Решение №542-ПВР/НС от 16.09.2021г. на ЦИК.

На основание чл.68 от ИК и  Решение №542-ПВР/НС/16.09.2021г. на ЦИК, Районна избирателна комисия в Осми изборен район - Добрички

**РЕШИ:**

 За времето по т.9 от Решение №542-ПВР/НС/16.09.2021г. на ЦИК - от 25 септември 2021г. до 14 /четиринадесет дни/  от  произвеждане на избори за президент и вицепрезидент на републиката и за народни представители на 14 ноември 2021 г. - 28 ноември 2021 г., съответно – 5 декември 2021 г., разходите за пътуване на членовете на районните избирателни комисии, чиито постоянен и настоящ адрес не са в населеното място, където се провеждат заседанията и дежурствата на районната избирателна комисия, се заплащат от държавния бюджет срещу представяне на разходооправдателен документ и при спазване на действащите правила и нормативи.

Утвърждава списък, на членове, както следва:

* Мелекбер Мустафа Абил – Секретар на РИК – Добрич
* Петя Райнова Карагеоргиева - член на РИК – Добрич
* Галина Славкова Тодорова – член на РИК - Добрич

Гласували: 12 членове на РИК:

за: Цонка Георгиева Велкова, Диана Илиева Далакманска, Диляна Данаилова Василева, Мелекбер Мустафа Абил, Бранимир Димитров Вълчанов, Петя Райнова Карагеоргиева, Димчо Илиев Илиев, Галина Славкова Тодорова, Руслава Ганчева Гаврилова, Живко Пенев Желязков, Наджие Али Адем, Явор Минев Георгиев

против: няма

Поради изчерпване на дневния ред закривам заседанието на Районната избирателна комисия

Свиквам следващото заседание на 29.09.2021г. от 17:30 часа.

(Заседанието е закрито в 17:55 часа)

ПРЕДСЕДАТЕЛ:

/Цонка Велкова/

СЕКРЕТАР:

 /Мелекбер Абил/